CELEX: C2004/106/70
Language: fi
Date: 2004-04-30 00:00:00
Title: Asia C-139/04: Euroopanyhteisöjen komission 15.3.2004 Italiantasavaltaa vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 106/40
            
         Euroopan yhteisöjen komission 15.3.2004 Italian tasavaltaa vastaan nostama kanne
   (Asia C-139/04)
   (2004/C 106/70)
   Euroopan yhteisöjen komissio on nostanut 15.3.2004 Euroopan yhteisöjen tuomioistuimessa kanteen Italian tasavaltaa vastaan. Kantajan asiamiehinä ovat Gregorio Valero Jordana ja Roberto Amorosi.
   Kantaja vaatii, että yhteisöjen tuomioistuin
   
               —
            
            
               toteaa, että Italian tasavalta ei ole noudattanut direktiiviin 1999/62/EY (1) 11 artiklan ja 4 artiklan 1 kohdan, direktiivin 1999/30/EY (2) sekä direktiivin 1996/62/EY 11 artiklan ja 4 artiklan 1 kohdan ja päätöksen 2001/839/EY (3) 1 artiklan mukaisia velvoitteitaan, koska se on ilmoittanut komissiolle ainoastaan osan niistä 3 artiklassa säädetyistä menetelmistä, joita se käyttää ilman laadun arvioinnissa direktiivin 1999/30/EY kattamien aineiden osalta, ja koska se on lähettänyt, vaikkakin 30.9.2002 jälkeen, päätöksellä 2001/839/EY määrätyn kyselylomakkeen antaen vuodelta 2001 vain muutamia direktiivin 1999/30/EY kattamia aineita koskevat tiedot, siten kuin direktiivin 1996/62/EY 11 artiklan 1 kohdan a alakohdan i ja ii alakohdassa ja sen 1 kohdan b alakohdassa säädetään
            
         
               —
            
            
               velvoittaa Italian tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Italian lähettämien tietojen hoito kuuluu alueille ja jotkut niistä ovatkin noudattaneet perustellussa lausunnossa mainittuja velvollisuuksiaan. Komissio ei kuitenkaan vielä ole saanut tietoja niistä menetelmistä, joista direktiiviin 96/62/EY 5 artiklan mukaisessa ilman laadun alustavassa arvioinnissa käytetään direktiivin 1999/30/EY kattamien aineiden osalta, ja tämä koskee seuraavia alueita: Abruzzo, Basilicata, Calabria, Campania, Emilia Romagna, Friuli Venezia Giulia, Lazio, Molise, Puglia, Sardinia, Sisilia, Bolzanon autonominen maakunta, Umbria, Veneto. Lisäksi direktiivin 96/62/EY 11 artiklan 1 kohdan a alakohdan i ja ii alakohdassa ja 1 kohdan b alakohdassa tarkoitetut, vuotta 2001 koskevat kyselylomakkeet puuttuvat seuraavien alueiden osalta: Abruzzo, Basilicata, Calabria, Campania, Friuli Venezia Giulia, Molise, Puglia, Sardinia, Sisilia, Bolzanon autonominen maakunta ja Umbria.
   
      (1)  EYVL L 296, 21.11.1996, s. 55.
   
      (2)  EYVL L 163, 29.6.1999, s. 41.
   
      (3)  EYVL L 319, 4.12.2001, s. 45.